Les devociones son «práutiques esternes de piedá» que nun formen parte de la lliturxa oficial de la Ilesia Católica pero son parte de les práutiques espirituales populares de los católicos. Esti términu compriende delles práctiques rellacionaes cola veneración de los santos, y especialmente de la Virxe María. Son devociones, por exemplu, el Vía Crucis, la devoción al Sagráu Corazón de Xesús, los escapularios, les novenes a los santos, les peregrinaciones, la devoción al Santísimu Sacramentu o la veneración d'estatues o cuadros cola imaxe de los santos. Los obispos recordaron a los católicos, nel Conciliu Vaticanu II, que «les devociones deben desarrollarse de forma que tean harmonizaes colos tiempos llitúrxicos, ser axeitaes a lo recoyido na lliturxa y, d'alguna forma, derivaes d'ella, y deben dirixir a la xente a ella porque, en realidá, la lliturxa, pola so propia naturaleza, ye persuperior a toes elles».